དོ་ཧ་མཛོད་ཅེས་བྱ་བ་རྣལ་འབྱོར་གྱི་དབང་ཕྱུག་ཆེན་པོ་བིཪྻཱ་པས་མཛད་པ་བཞུགས་སོ།།༄༅།རྒྱ་གར་སྐད་དུ།

དོ་ཧ་ཀོ་ཥ་ནཱ་མ།བོད་སྐད་དུ།དོ་ཧ་མཛོད་ཅེས་བྱ་བ།དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ།།བཅོམ་ལྡན་འདས་དཔལ་རྡོ་རྗེ་བདག་མེད་མ་ལ་ཕྱག་འཚལ་ལོ།།ཨ
མ་ཧོཿསྲིད་དང་ཞི་བ་མཉམ་ཉིད་ཕྱག་རྒྱ་ཆེ།།ངོ་བོ་ཉིད་ཀྱིས་མ་སྐྱེས་མཁའ་ལྟར་རྣམ་པར་དག།མཚོན་བྱའི་གནས་ལུགས་མེད་པས་ཐ་སྙད་ཚིག་ལམ་ཆད།།རང་བཞིན་བརྗོད་མེད་ངོ་བོ་ལྟོས་ཆོས་ཀུན
ལས་འདས།།བརྟག་དང་དཔྱད་དུ་མེད་ཅིང་མཚོན་པའི་དཔེ་དང་བྲལ།།དཔེ་བྲལ་ཉིད་ལའང་མི་གནས་བློ་ཡི་ཡུལ་ལས་འདས།།རྟག་མིན་ཆད་མིན་འཁོར་དང་མྱ་ངན་འདས་མ་ཡིན།།སྣང་མིན་སྟོང
མིན་དངོས་དང་དངོས་མེད་སྐྱེ་མེ་་མིན།།ཆོས་ཉིད་གཉུག་མ་མ་ཡིན་བློ་ལས་འདས་པའང་མིན།།མིན་པའང་མྱིན་ཞིང་ཡིན་མིན་བློ་ཡིས་བརྗོད་མེད་ཕྱིར།།གཉིས་ཆོས་གང་དང་འབྲེལ་མེད་གདོད་ནས་མཉམ།
པ་ཉིད།།ངོ་བོ་ངེས་ཚིག་བྱེད་པའི་ལས་རྣམས་བཤད་པ་ཡང་།།རི་བོང་རཱ་རྫུན་དེ་ཡི་རྣོ་རྟུལ་རྫུན་དང་མཚུངས།།ཆོས་རྣམས་ཐམས་ཅད་མཚན་ཉིད་དེ་དང་ཁྱད་པར་མེད།།ཇི་ལྟར་སྣང་ཞིང་སྲིད་པའི་ཀུན་རྫོབ
ཆོས་ཅན་རྣམས།།ངོ་བོ་ཉིད་མེད་མིང་ཙམ་སྒྲ་ཙམ་བཏགས་པ་ཙམ།།མིང་དང་དོན་ལ་ཁྱད་པར་བྱེ་བྲག་ཅུང་ཟད་མེད།།གདོད་ནས་ལྷན་ཅིག་སྐྱེས་པས་གཞན་ནས་བཙལ་དུ་མེད།།སེམས་ཉིད་མིང་སྟོང

སྤྲོས་བྲལ་ཕྱག་རྒྱ་ཆེན་པོ་སྟེ།།ནམ་མཁའི་རང་བཞིན་གདོད་ནས་མིང་སྟོང་ཡིན་དང་མཚུངས།།ངོ་བོ་ཉིད་ཀྱིས་མ་སྐྱེས་མཚན་མའི་དངོས་དང་བྲལ།།མཁའ་ལྟར་ཀུན་ལ་ཁྱབ་ཅིང་འཕོ་དང་འགྱུར་བ་མེད།།
དུས་རྣམས་ཀུན་ཏུ་སྟོང་ཞིང་ཡེ་ནས་བདག་མེད་དེ།།དྲན་རྟོག་མཚན་མ་མེད་དེ་སྨིག་རྒྱུའི་ཆུ་བོ་ལྟར།།མ་བཅིངས་མ་བཀྲོལ་གཉུག་མའི་རང་ལས་མ་གཡོས་སོ།།སེམས་ཅན་ཐམས་ཅད་ཕྱག་རྒྱ་ཆེན་པོའི་སྤྲུལ
པ་པ་ལ་ལ།།སྤྲུལ་པའི་ངོ་བོ་ཡེ་ནས་སྐྱེ་མེད་ཆོས་ཀྱི་དབྱིངས།།བདེ་སྡུག་ལ་སོགས་གཉིས་སྣང་མཚན་མ་ཐམས་ཅད་ཀྱང་།།ཆོས་ཉིད་གཉུག་མ་ཕྱུག་རྒྱ་ཆེན་པོའི་རོལ་པའོ།།རོལ་པ་ཉིད་ལ་བདེན་མེད་མི
རྟག་འགྱུར་བའི་ཕྱིར།།གནས་ལུགས་སྟོང་པའི་རྒྱུ་ལས་ནམ་ཡང་མ་འདས་སོ།།ཁ་ཅིག་དབང་བསྐུར་བ་ཡིས་ཡོངས་སུ་གདུང་བར་བྱེད།།ཁ་ཅིག་ཧཱུཾ་ཕཊ་ཟེར་ཞིང་ཕྲེང་བ་ཡོངས་སུ་བགྲང་།།ཁ་ཅིག་ཁུ་བ་ཁྲག
དང་བཤང་གཅི་ཤ་རྣམས་ཟ།།ཁ་ཅིག་རྩ་དང་རླུང་གི་རྣལ་འབྱེར་བསྒོམ་སྟེ་ཤིན་ཏུ་འཁྲུལ།།ཨེ་མ་ཧོཿབླ་མ་དམ་པས་ཟིན་པས་ཅིག་ཤོས་འདི་ལྟར་རྟོགས།།གང་ཡང་འཁྲུལ་པ་ཡིན་ཕྱིར་ཡང་དག་རྟོགས་པ་མེད།།།
རྟོགས་བྱ་རྟོགས་བྱེད་མེད་པས་ཕྱོགས་རིས་མཐའ་དང་བྲལ།།བྲལ་དང་མ་བྲལ་མེད་པས་མཉམ་ཉིད་གཉུག་མའི་དང་།།འདི་ལྟར་རྟོགས་ན་ངེས་པར་གཞན་དུ་དྲི་ས་མེད།།སྣ་ཚོགས་ཆོས་སྐུར་གསལ་བས་སྤོང

ལེན་སེམས་མི་འབྱུང་།།བསྒོམ་དང་མི་སྒོམ་མེད་ཅིང་མཚན་མས་གོས་པ་མེད།།སྣང་དང་མི་སྣང་ཡུལ་ལ་ནམ་ཡང་བརྟེན་མི་བྱེད།།བྱ་དང་བྱེད་པའི་སེམས་མེད་དམིགས་པ་ཀུན་དང
བྲལ།།རེ་དང་དོག་པའི་བློ་མེད་ཀུན་ལ་ཞེན་པ་ལོག།བླ་མས་བསྟན་པས་གཉུག་མའི་གནས་ལུགས་རྟོགས་གྱུར་ན།།དྲན་རིག་སྣ་ཚོགས་ཆོས་ཀྱི་དབྱིངས་སུ་རང་བརླགས་ཏེ།།རྣམ་ཤེས་ཡུལ་ལ་མི་གནས་ཆགས
ཞེན་ཀུན་བྲལ་བས།།མ་བཅོས་གཉུག་མའི་ངང་དུ་ཆོས་ཀུན་གྲོལ་བར་འགྱུར།།ཀུན་ལ་མ་ཆགས་ང་རྒྱལ་ལ་སོགས་དྲི་མ་བྲལ།།གུས་པར་ལྡན་ཞིང་དམ་པས་ཡོངས་སུ་ཟིན་པ་དང་།།གང་ཡང་ཡིད་བྱེད་བྲལ་ནི།།
དྲི་མེད་ཐེ་ཚོམ་མེད།།ཤེས་དང་ཤེས་བྱ་དག་པས་ཆོས་ཉིད་མངོན་སུམ་འཆར།།གཉུག་མ་ཕྱག་རྒྱ་ཆེན་པོ་རྟོགས་པར་མ་གྱུར་ན།།རྟག་ཏུ་གཉིས་འཛིན་དབང་གིས་ཀུན་ལ་ཞེན་གྱུར་པས།།བསམ་རིག་རབ་རིབ
སྣ་ཚོགས་རྒྱན་དུ་སྐྱེ་འགྱུར་ཞིང་།།མནོར་དོན་ལ་མི་གནས་སྲིད་པར་འཁོར་ཞིང་འཁྱམས།།གྲགས་སྙན་རྙེད་བཀུར་ཀུན་ལ་ཆགས་ཤིང་ཞེན་པ་དང་།།ཐོས་བསམ་གོ་རྟོགས་ཆེ་དང་ཉམས་མྱོང་བཟང་པོ་དང་།།
དངོས་གྲུབ་བྱིན་རླབས་ནུས་པའི་རྟགས་བྱུང་བཅོས་མའི་ལམ།།དོན་གྱི་དྲི་མ་ཡིན་ཕྱིར་མཁས་པས་ཡིད་མི་གཏོད།།དེ་ཉིད་ཡིད་ལ་བྱེད་ཅིང་གཉིས་མཐའི་ཕྱོགས་ལྷུང་ན།།འཁོར་བར་འཁོར་ཞིང་སྲིད་པའི

རྩ་བ་ཡིན་པའི་ཕྱིར།།ཀུན་གྱི་གཞི་རྩ་ཡིད་ཀྱི་ངོ་བོ་གང་ཡིན་ལྟོས།།བལྟས་པས་མ་མཐོང་ཡིད་དང་བྲལ་ན་ངེས་པར་གྲོལ།།སེམས་ཀྱི་ཆོས་ཉིད་དབྱིངས་ལ་འདི་ཞེས་མེད་པས་ན།།དེ་ལ་སྒོམ་དང་བསྒོམ་པར་བྱ་བ་གཉིས།།
སུ་མེད།།ཡོད་མེད་ཅིར་ཡང་མི་རྟོག་དང་ལ་མ་ཡེངས་གཞག།སྟོང་པ་ཉིད་དང་སྐྱེ་མེད་བློ་ལས་འདས་པ་དང་།།མཐའ་བྲལ་ལ་སོགས་གང་ཡང་ཡིད་ལ་བྱེད་པ་ན།།གནས་ལུགས་དོན་ལ་མི་གནས་ཤིན་ཏུ།།
ཡངས་པའོ།།སྟོང་དང་མི་སྟོང་རྩིས་མེད་ལྷུག་པའི་ངང་ལ་ཞོག།གཞག་དང་མི་གཞག་མེད་པར་རང་དགའ་ཡན་པར་ཐོང་།།གཏང་དང་གཟུང་བའི་སེམས་མེད་རོ་ལངས་ཇི་བཞིན་གྱིས།།དེ་ཉིད
གནས་ལུགས་རིག་ནས་དེ་ཡི་དང་གནས་ན།།གཉིས་སྣང་མཚན་མའི་བག་ཆགས་མྱུར་དུ་འཇིག་པར་འགྱུར།།རྟོགས་པའི་ངང་ལ་མི་གནས་མཚན་མས་གཡེང་གྱུར་ན།།གཉིས་སྣང་མཚན་མའི་བག་ཆགས།
ལྡོག་པར་མི་འགྱུར་ཏེ།།རབ་རི་བ་ཅན་གྱིས་མིག་གི་ནད་དུ་ཤེས་གྱུར་ཀྱང་།།མིག་གི་ནད་མ་བྱང་བར་རབ་རིབ་སྣང་མི་ལྡོག།གནས་ལུགས་ཡིད་ལ་བྱེད་ཅིང་ཉམས་ལ་ཞེན་པ་དང་།།དེ་ཉིད་དོན་ལ་དམི།།
ཤིང་བསྒོམས་ན་གོལ་བའོ།།མཐུན་འཇུག་རྣམས་ལ་ཆགས་སྡང་སྐྱེ་ཕྱིར་འཆིང་པའི་རྒྱུ།།མི་མཐུན་རྐྱེན་ངན་ཐམས་ཅད་དངོས་གྲུབ་དམ་པ་སྟེ།།མི་མཐུན་རྐྱེན་གྱིས་རྣལ་འབྱོར་ཉམས་ཀྱི་གསལ་འདབྲི་ཕྱིར།།

རྐྱེན་ངན་མི་སྤོང་དེ་ཉིད་ཤེས་པས་དེ་ལ་སྦྱང་།།དེ་ལྟར་སྐྱོང་ཞིང་ཉམས་རྟོགས་མཐར་འབྱིན་སྤྱོད་པ་སྟེ།།གྱི་ལིང་དག་ལ་ལྕུག་གིས་བསྐུལ་བ་ཇི་བཞིན་ནོ།།གལ་ཏེ་རྟོགས་ལྡན་
ཉམས་བཟང་སྤྱོད་པའི་གྲོགས་མེད་ན།།ཇི་ལྟར་མིག་ལྡན་སྐྱེས་བུ་དག་ནི་རྐང་པ་མེད་དང་མཚུངས།།དོན་དམ་རྣལ་མ་ཆགས་མེད་དོན་ལ་སྤྱོད་བྱ་སྟེ།།མི་སྤོང་མི་སྒྲུབ་མི་ཞེན་མི་སྤྱོད་མི་འགོག་པར།།རང་ལུགས།
ཅི་བདེར་སྤྱོད་པོ་རབ་མཆོག་དམ་པའོ།།ཀུན་རྫོབ་སངས་རྒྱས་མི་རིའི་གདི་ཆེན་ལྡན་གྱུར་ཀྱང་།།བསོད་ནམས་ཚོགས་ཆེན་མི་སྤོང་ཅི་ནུས་དག་ལ་འབད་པར་བྱ།།འཁོར་བ་དག་ལ་དོག་པའི་སེམས་མེད
འཇིགས་བྲལ་ཡང་།།སྡིག་པའི་ལས་རྣམས་ཕྲ་མོ་དག་ནས་འཛེམ་པར་བྱ།།ཆོས་རྣམས་སྟོང་པ་མཁའ་ལྟར་རྩ་བྲལ་རྟོགས་གྱུར་ཀྱང་།།ཆགས་སྡང་འཛིན་ཆགས་མཐའ་དག་རྩད་ནས་སྤང་བར་བྱ།།
ཆོས་ཉིད་མཐའ་བྲལ་ཟང་ཐལ་ཆེན་པོའི་དོན་རྟོགས་ཀྱང་།།བརྟན་པ་མ་ཐོབ་པར་དུ་ཉམས་རྟོགས་གཞན་ལ་གསང་།།དོན་དམ་བདག་གཞན་གཉིས་སུ་མེད་པར་རྟོགས་གྱུར་ཀྱང་།།ཀུན་རྫོབ་འགྲོ་ལ
ཕན་པའི་དོན་ཆེན་དག་ལ་བསམ།།འདྲེན་པ་གཞན་ལ་མི་ལྟོས་གདིང་དང་ལྡན་གྱུར་ཀྱང་།།བཀའ་དྲིན་ཅན་གྱི་བླ་མ་སྤྱི་བོའི་གཙུག་ཏུ་བཀུར།།ཆགས་ཤིང་ཞེན་པར་བཅས་པས་ཀུན་ལ་དགག་སྒྲུབ་བྱེད།།།

རྒྱུད་དང་མི་འཚམས་འགལ་བའི་སྤྱོད་པ་གོལ་བའོ།།མཐོང་བྱ་མཐོང་བྱེད་མེད་པས་ཐ་དད་རང་སར་གྲོལ།།ཉམས་སུ་མྱོང་མཁན་སྟོར་བས་རྩོལ་སྒྲུབ་ཀུན་དང་བྲལ།།ཐོབ་བྱའི་འབྲས་བུ་སྟོར་བས་རེ་དོག
ཀུན་ལས་གྲོལ།།ང་རྒྱལ་རྩད་ནས་ཐོན་པས་བདུད་ཀྱི་གཡུལ་ལས་རྒྱལ།།དངོས་འཛིན་རང་སར་ཞིག་པས་འཁོར་འདས་ཀུན་ལས་གྲོལ།།རིག་པ་གཞི་ལ་དག་པས་རྫོགས་སངས་རྒྱས་ཞེས་བརྗོད།།
ཆོས་བློ་ཟད་སར་མེད་ལ་མྱ་ངན་འདས་ཞེས་བཤད་པའི་ཕྱིར།།མ་བཅོས་མ་བསྒྱུར་སྤང་ཐོབ་ཀུན་ལས་ཡོངས་སུ་གྲོལ།།ཨེ་མ་ཧོཿཕྱག་རྒྱ་ཆེན་པོ་ཞེས་བྱ་ཟབ་མོའི་སྒྲ་ཆེན་དེ།།གདགས་གཞི་གང་
ཡིན་སྟོང་པ་ཞེས་བྱའང་བཏགས་པ་ཙམ།།སྐད་ཅིག་ངོ་བོས་སྟོང་པར་བདག་མེད་སུ་ཡིས་རྟོགས།།རྟོགས་མཁན་ཉིད་མེད་སངས་རྒྱས་མིང་བརྡ་བརྗོད་པ་ཙམ།།དེ་ཉིད་ཡང་དག་མ་ཡིན་གདུལ
བྱའི་སྣང་བའོ།།གདུལ་བྱ་ཉིད་ལའང་བདག་མེད་སྒྱུ་མ་སྤྲུལ་པ་འདྲ།།ཕྱག་རྒྱ་ཆེན་པོ་ཞེས་བྱ་བྱིས་པའི་བློས་བཏགས་སོ།།འཁྲུལ་དང་མ་འཁྲུལ་ཞེས་བྱ་མིང་ཙམ་བཏགས་པ་ཙམ།།འཁྲུལ་པར
ཚོཚོང་ཞིང་རིག་པའི་སྐྱེས་བུ་སུ་ཞིག་ཡིན།།འབྲས་བུ་མྱེང་འདས་རྡུལ་ཙམ་མེད་ཅིང་མི་དམིགས་ན།།གྲོལ་དང་མ་གྲོལ་ཞེས་བྱ་གློ་བུར་སྒོ་བཏགས་ཏེ།།ནམ་མཁའ་ཞི་ཞིང་དག་ལ་མེད་པ་གྲོལ་ལམ

ཅི།།ཀུན་རྫོབ་དོན་དམ་ཞེས་བྱ་འང་ནན་གྱིས་བཏགས་པ་སྟེ།།ཆོས་ཀྱི་དབྱིངས་ལ་བདེན་པ་གཉིས་མེད་ཆོས་དབྱིངས་མེད།།དོ་ཧ་མཛོད་ཅེས་བྱ་བ་རྣལ་འབྱོར་གྱི་དབང་ཕྱུག
ཆེན་པོ་བིརྨྨ་པས་མཛད་པ་རྫོགས་སོ།།རྒྱ་གར་གྱི་མཁན་པོ་ཤྲཱི་བི་རོ་ཙ་ནས་རང་འགྱུར་དུ་བསྒྱུར་བའོ།།བརྒྱུད་པ་ནི་བིཪྴ་པ།ནག་པོ་བ།སློབ་དཔོན་སྒྲ་མཁན་ཞབས།སློབ་དཔོན་པུ་རུ་པ།ཤྲཱི།
བཻ་རོ་ཙ་ནའོ།།།